**КОМИ РЕСПУБЛИКАСА ТАРИФ СЛУЖБАЛÖН**

**ТШÖКТÖД**

**Кутöм транспорт средство дöзьöритöм кузя услугаяс вылö, мый сетсьöны «Ухтаспецавтодор» муниципальнöй öтувъя предприятиеöн, медыджыд тарифъяс тшупöд вынсьöдöм йылысь**

«Транспорт средство кутан, сулаланінö сійöс индан, дöзьöритан, а сідзжö сійöс уджöдöмысь öлöдан правилöяс вынсьöдöм йылысь» Россия Федерацияса Правительстволöн 2003 во öшым тöлысь 18 лунся 759 №-а шуöм, «Коми Республикаын донъяс (тарифъяс) государственнöя ладмöдöм кузя мераяс йылысь» Коми Республикаса Правительстволöн 2002 во öшым тöлысь 3 лунся 196 №-а шуöм серти

ТШÖКТА:

1. Вынсьöдны тариф кутöм транспорт средство дöзьöритöм кузя услугаяс вылö, мый сетсьöны «Ухтаспецавтодор» муниципальнöй öтувъя предприятиеöн, медыджыд тарифъяс тшупöд содтöд серти.

2. Лыддьыны вынтöмöн «Кутöм транспорт средство дöзьöритöм кузя услугаяс вылö, мый сетсьöны «Ухтаспецавтодор» муниципальнöй öтувъя предприятиеöн, медыджыд тарифъяс вынсьöдöм йылысь» Коми Республикаса тариф службалысь 2010 во тöвшöр тöлысь 14 лунся 2/1 №-а тшöктöд.

3. Вöзйыны «Ухтаспецавтодор» муниципальнöй öтувъя предприятиелы быд квартал сетны Коми Республикаса тариф службаö отчётнöй квартал бöрся тöлысьлöн 15 лунöдз кутöм транспорт средствояс видзöм кузя услугаяс отчётнöй кварталын збыль сетöм мында йылысь юöр.

4. Тайö тшöктöдыс вынсялö индöм пöрадок серти.

**Юрнуöдысьлысь могъяс олöмö пöртысь И.Е. Перваков**

Сыктывкар

2011 вося тöвшöр тöлысь 25 лун

4/2 №

Вынсьöдöма

Коми Республикаса тариф службалöн

2011 во тöвшöр тöлысь

25 лунся 4/2 №-а тшöктöдöн

 (содтöд)

Кутöм транспорт средство дöзьöритöм кузя услугаяс вылö, мый сетсьöны «Ухтаспецавтодор» муниципальнöй öтувъя предприятиеöн, медыджыд тарифъяс тшупöд

|  |  |
| --- | --- |
| Транспортнöй средство категорияяс | Медыджыд тарифъяс тшупöд (öти часöн öти машина вылö дон), шайт (СДВ-тöг) |
| А категория | 21,99 |
| В да D категорияяс 3,5 тонна сьöктаöдз | 43,98 |
| D категория 3,5 тоннаысь сьöкыдджык, С да Е | 87,97 |
| Абу габаритнöй транспорт средствояс | 131,95 |

Вудж. Кузнецова Н.А., 1 714 пас